**Årsberetning fra gymnastikafdelingen**

**Sæson 2014-2015**

**Holdstatus**

Gymnastikafdelingen har igen kunnet mærke medlemsfald. Sidste år havde vi 270 medlemmer. I år har vi 172 medlemmer.

Vi har måttet lukke ned for vores mor og barn gymnastik denne sæson, da vi havde for lidt tilmeldinger. Derimod har vi haft rigtig mange børn fra 3-7 årige, og vi har desværre været nødt til at sige nej til en del børn, da vi ikke havde plads på holdene til dem.

Vores Spring 2 og spring 3 har været pænt besøgt, men det kunne godt være bedre. Vores dansehold D-Girls har virkelig manglet børn. Alle vores voksne hold har det godt! Der har været fremgang på GYMFIT, som har hold både om foråret og efteråret. Vores hold for seniorer har ligeledes fuldt hus, og de bliver flere for hvert år, der går.

Næste hele bestyrelsen gik af sidste sæson, så vi har kun været 2 personer i bestyrelsen hele denne her sæson. Det har været svært både at drifte og lave nye tiltag, når vi er så få.

Vi har haft en annonce i Hillerød Posten, for at prøve via den vej at få nye medlemmer. Dette havde ikke nogen virkning umiddelbart.

Vi har også søgt penge til redskaber forskellige steder og det lykkedes at få 20.000 kr. hos Tuborg Fonden.

**Instruktører stopper**

En stor tak, skal der lyde til Zenia og Kimmie, for den kæmpe indsats I har gjort for ASGI’s gymnastikafdeling. Begge to stopper for denne der sæson.

**Opvisningen**

Gymnastikafdelingens forårsopvisning var en dejlig dag, hvor rigtig mange blev til udmarchen. Tusind tak for det.

En stor tak skal der lyde til alle instruktører og gymnaster, som gjorde denne opvisning til en dejlig oplevelse og samvær. Vi havde også gæstebesøg af et hold fra Rope skippere fra Lillerød, som var rigtig gode til at slippe. Fantastisk show.

Et kæmpe tillykke skal der lyde til vores 5 års medalje gymnast og ikke mindst til årets fighter i gymnastikafdelingen, som i år gik til Sofie Enghardt fra Spring 3.

**Næste sæson**

Vi prøver at finde på nye tiltag, som kan have interesse for de unge. Vi vil forsøge os med yoga for børn til næste år. GYMFIT til børn var også en mulighed, men vi mangler en træner.

Gymnastikken har brug for flere instruktører og medhjælpere til at tage en tørn for fællesskabet i vores forening. Og jeg har været heldig, at jeg har hørt fra nogle stykker, som er interesseret i at træne de små børn, og dem har vi rigtig mange af. Tusind tak for det.

Vores mål med gymnastikken er, at få noget motion sammen med at vi får noget hyggeligt samvær.

Børnene får en god start - får nogle gode venskaber og de får rørt sig, Vi ved godt, at vi ikke at holde på børnene, når de bliver større, men de får noget med sig, som de kan bruge andre steder.

Vi ser frem til ny sæson med forhåbentlig mange medlemmer.